bihar-government-is-forcing-900-soldiers-to-live-hellish-lives-pappu-yadav
Home BIHAR बिहार सरकार 900 जवानों को नारकीय जीवन जीने पर मजबूर...
बिहार सरकार 900 जवानों को नारकीय जीवन जीने पर मजबूर कर रही है – पप्पू यादव
पप्पू यादव ने तुरंत पीने का पानी और दवा का छिड़काव फागिंग से करवाया
नेशन भारत, सेंट्रल डेस्क: जन अधिकार पार्टी लोकतांत्रिक के राष्ट्रीय अध्यक्ष सह पूर्व सांसद राजेश रंजन पप्पू यादव ने मालूम होते ही छठ के मौके पर कल रात्रि में पटना के डाकबंगला चौराहा के रिजवान पैलेस पहुंचकर बीएमपी और होमगार्ड के जवानों के लिए शुद्ध पानी के साथ-साथ डेंगू से बचाव के लिए फागिंग भी अपने स्तर से करवाई। साथ में भी घोषणा की छठ के बाद जवानों के दिनचर्या की सुविधा के लिए दो शौचालय पार्टी कोष से बनवाया जाएगा।
इन्होंने कहा कि जहां नेता,मंत्री और पदाधिकारी के जानवर भी ऐसे स्थान पर नहीं रह सकते हैं वहां पर नेताओं और पदाधिकारियों की सुरक्षा में लगे बीएमपी और होमगार्ड के 900 जवानों को भगवान भरोसे नारकीय जीवन जीने के लिए छोड़ दिया गया है।
जबकि जवान दिन-रात सुरक्षा करके नेताओं और पदाधिकारियों की रक्षा में लगे रहते हैं लेकिन उनके रहने के लिए जो आवासीय व्यवस्था राज्य सरकार की ओर से उपलब्ध कराई गई है, उस बिल्डिंग की स्थिति पूरी तरह से जर्जर अवस्था में है, पीने के पानी का व्यवस्था नहीं है ,जहां गंदगी और सड़ांध है और जलजमाव और गंदे जानवर के कारण लगातार जवान बीमार पड़ रहे हैं।
उन्हें डेंगू के प्रकोप से भी दो-चार होना पड़ रहा है, ऐसी जगह पर कोई इंसान कैसे रह सकता है यह सोचनीय विषय है ,दरअसल सरकार ना तो ऐतिहासिक धरोहर की रक्षा कर पा रही है और ना ही जवानों को बेहतर आवासीय सुविधा ही दे पा रही है। ऐसी स्थिति में जवान नारकीय एवं जानवर की जैसी जीवन जीने के लिए मजबूर है।
पप्पू यादव ने आगे कहा कि ऐसा प्रतीत होता है की बिहार में सरकार विकास का ढिंढोरा विज्ञापनों के सहारे पीट रही है, जब पटना के डाकबंगला चौराहे के समीप रिजवान पैलेस में ऐसे हालात हैं, तो अन्य जगह की क्या स्थिति होगी यह समझा जा सकता है । यहां पर अब तक ना तो सफाई की कोई व्यवस्था है और ना ही फागिंग या छिड़काव की ।
हालात तो यह है कि पिछले 3 दिनों से जवानों को शुद्ध पेयजल की भी व्यवस्था नहीं थी। और ना ही इनके लिए नगर निगम और पुलिस विभाग की ओर से कोई सुविधा उपलब्ध कराई जा रही थी।
ऐसी स्थिति में जिन जवानों के बल पर देश और प्रदेश की सुरक्षा निर्भर हो उन जवानों के लिए भी रहने की सुविधा के नाम पर नारकीय जीवन जीने को मजबूर किया जा रहा हो वहां पर जवानों के कार्य कुशलता और कार्यक्षमता घटेगी या बढ़ेगी यह राज्य सरकार स्वयं आकलन करें ।
मौके पर बीएमपी- 15 के कंपनी कमांडर संजय राय ने बताया कि हमारे जवानों को सुविधा के नाम पर जर्जर बिल्डिंग ,बिना शौचालय और बिना पानी का कैसे जवान जिंदगी गुजार रहे हैं यह देखने के लिए भी कोई भी पदाधिकारी या नेता नहीं आए हैं ,ऐसी स्थिति में हम 900 जवान के साथ कैसे जिंदगी जी रहे हैं यह समझा जा सकता है। इतनी गंदगी और जलजमाव के कारण हमारे जवान बीमार पड़ रहे हैं और लगातार उनकी कार्यक्षमता घट रही है इतनी गर्मी में मच्छर के प्रकोप से जवान सो भी नहीं पाते हैं।
इस बाबत हम लोगों ने ऊपर तक अपनी बात पहुंचाई है, लेकिन अब तक इस दिशा में कोई कार्रवाई नहीं की गई है। आज जन अधिकार पार्टी के नेता और कार्यकर्ताओं ने ना सिर्फ पानी उपलब्ध करवाया बल्कि उनके लिए फागिंग की व्यवस्था भी की रात्रि में ही दवा का छिड़काव भी किया गया।
पप्पू यादव के साथ पार्टी के राष्ट्रीय प्रधान महासचिव एजाज अहमद, प्रदेश अध्यक्ष रघुपति सिंह ,राष्ट्रीय महासचिव राजेश रंजन पप्पू ,डॉक्टर रितेश राज, प्रदेश महासचिव संदीप सिंह समदर्शी, युवा परिषद के अध्यक्ष बबन यादव, बृजेश कुमार , छात्र परिषद के उपाध्यक्ष शशांक कुमार मोनू, पुरुषोत्तम कुमार, निशांत कुमार सहित अन्य छात्र एवं युवा उपस्थित थे । जिन्होंने पूरी सक्रियता के साथ जवानों के बेहतर सुविधा के लिए अपने स्तर से प्रयास किया ।
Company Commander Sanjay Rai of BMP-15
National Chairman cum former MP of Jan Adhikar Party Democratic
Rajesh Ranjan Pappu Yadav
Previous articleरेलवे के निजीकरण के खिलाफ सासाराम में आंदोलनरत छात्राओं पर दर्ज फर्जी मुकदमे वापस ले सरकार
Next articleराजधानी के विभिन्‍न मुहल्‍लों में जाप की ओर से कैंप लगातर किया गया सूप, दौरा और साड़ी का वितरण
आशा कार्यकर्ता का एमएमएस वायरल करने वाला युवक गिरफ्तार
पाकिस्तान खोलेगा करतारपुर कॉरिडोर, महमूद कुरैशी ने दी जानकारी
दानापुर में माँ और बेटी की रेतकर हत्या, बिहार में अपराध...
मौसम विभाग ने जारी किया अलर्ट, बिहार में कल तक हो...